Pedro Rodrigess Ledesma

**Pedro Rodrigess** (; dzimis ) ir Spānijas futbolists, kurš spēlē uzbrucēja pozīcijā. Kopš 2021. gada Pedro pārstāv Itālijas ''Serie A'' komandu *[[SS Lazio]]*.

Pedro Rodrigess spēlē ar labo kāju. Viņš spēlē ne tikai kā uzbrucējs, bet arī kā malējais pussargs. Viņam ir tik laba spēles izpratne, ka viņš var spēlēt abās laukuma malās. Viņš lieliski spēj atrast īsto vietu, kurā jāatrodas, kā arī ir slavens ar savu spēcīgo sitienu, it īpaši no tālās distances.

## Klubu karjera
### Bērnība
Dzimis Santa Krusā, Tenerifē, Kanāriju Salās, Pedro Rodrigess pievienojās FC Barcelona jauniešu sistēmai 17 gadu vecumā, atbraucot no dzimtās komandas CD San Isidro.

### Barselona
Pedro bija FC Barcelona B komandas līderis, kad komanda 2007./2008. gada sezonā izcīnīja paaugstinājumu no Tercera Division. Pedro piedalījās 37 spēlēs un guva 7 vārtus. 2008. gada 12. janvārī viņš debitēja pirmās komandas rindās, spēlējot vienu minūti 4-0 uzvarā pār Real Murcia komandu. Savās pirmajās divās sezonās viņš nospēlēja vēl tikai 7 minūtes.

Pedro piedalījās 2008./2009. gada sezonas sagatavošanās posmā un parādīja atzīstamu sniegumu, gūstot vārtus pret Hibernian F.C. un New York Red Bulls komandām. 13. augustā viņš uzsāka spēli - vēlāk tika nomainīts ar Jaja Ture - pret Polijas komandu Wisła Kraków. Komanda uzvarēja ar 4-0. Tā bija UEFA Čempionu Līgas 3. kvalifikācijas kārta. Viņa pirmais mačs grupu turnīrā bija 16. septembrī, nomainot Tjerī Anrī, kad komanda ar 3-1 savās mājās pārspēja Sporting Clube de Portugal.

2008./2009. gada sezonā, kurā FC Barcelona uzvarēja La Liga čempionātā, Pedro izgāja laukumā 14 spēlēs, esot laukumā arī neizšķirtajā spēlē pret Getafe CF (mājās 1-1), uzvarā pret Valencia CF (mājās 4-0), Real Valladolid (1—0 viesos uzvara), CA Osasuna (0—1 mājās zaudējums, kad klubs jau tika kronēts par čempionu), spēlējot 365 minūtes. 2009./2010. gada sezonā viņš spēlēja Copa del Rey kausā pret Benidorm CF un Atlético Madrid, abos gadījumos, aizstājot Lionelu Mesi. 2009. gada Čempionu Līgas finālā viņš spēlēja pēdējo minūti, nomainot Andresu Injestu.

2009./2010. gada sezonā kluba galvenais treneris Džozefs Gvardiola apstiprināja, ka Pedro noteikti tiks pārcelts uz pirmo komandu. Pedro atbildēja ar izlaušanās sezonu, kurā viņš kļuva par pirmo spēlētāju, kas guvis vārtus 6 dažādos turnīros vienas sezonas laikā. 16. augustā pēc rezultatīvas piespēles Čavi Ernandesa vārtu guvumā, viņš guva vārtus 67 minūtē, nodrošinot kluba uzvaru 2-1 pār Athletic Bilbao San Mamés stadionā, Spānijas Superkausā. Vēlāk tajā pašā nedēļā Pedro parakstīja profesionālo līgumu ar klubu līdz 2014. gadam, ar iespēju līgumu izpirkt par 60 miljoniem sterliņu mārciņu. 2009. gadā UEFA Superkausa spēlē pret FC Shakhtar Donetsk viņš nāca laukumā 80. minūtē, nomainot Zlatanu Ibrahimoviču, un guva vienīgos vārtus papildlaikā, atnesot komandai uzvaru ar 1-0.

28. septembrī viņš guva savus pirmos vārtus UEFA Čempionu Līgā, iesitot tos pret FC Dynamo Kyiv pēc Andresa Injestas nomainīšanas spēles vidū. Komanda uzvarēja ar 2-0. Viņš turpināja savu lielisko sēriju, gūstot pirmos vārtus līgā pret UD Almería ar lielisku sitienu, kas atnesa komandai uzvaru 1-0 savās mājās. Pēc mēneša, 28. oktobrī, viņš atkal guva vārtus, nostiprinot kluba uzvaru Copa del Rey kausa pirmajā spēlē pret Cultural y Deportiva Leonesa ar 2-0, viņš arī iesita otrajā spēlē, atnesot uzvaru 5-0 savās mājās.

Aizvien biežāk iekļauts kluba pamatsastāvā, viņš atkal guva vārtus 4-2 līgas spēles uzvarā pret RCD Mallorca. Viņš turpināja gūt vārtus, iesitot vienus no diviem Čempionu Līgā pret Milānas "Internazionale".

16. decembrī Pedro guva vārtus 2009. gada Pasaules klubu čempionāta pusfinālā, 3-1 uzvarā pār Atlante F.C.. To izdarot, viņš kļuva par vienīgo spēlētāju, kurš guvis vārtus sešos dažādos turnīros - 3 kausos, Čempionu Līgā un Superkausā, kā arī Pasaules klubu čempionātā. Vēlāk viņš tika nosaukts par *nedēļas spēlētāju* *Goal.com* vērtējumā pēc spēlēm ar RCD Espanyol, Atlante un Estudiantes de la Plata no Argentīnas.

Emocionālā atgriešanās spēlē savā dzimtajā salā pret CD Tenerife, 2010. gada 10. janvārī, Pedro nāca laukumā 76. minūtē uz maiņu, vēlāk palīdzot Ezekjuelam Lunam bumbu raidīt savos vārtos 5-0 uzvarā. Respektējot savu dzimto komandu, viņš izvēlējas šo vārtu guvumu neatzīmēt. 10. aprīlī viņš guva otros vārtus 2-0 uzvarā pār Real Madrid C.F., viņā pirmajā *[[El Clásico]]* spēlē.

14. aprīlī līgas spēlē pret Deportivo de La Coruña pretinieku vārtsargs Daniels Aranzubija mēģināja izsist bumbu no soda laukuma, bet uzsita to tieši virsū Pedro, kurš ar sitienu no 40 jardiem raidīja bumbu vārtos ar kreiso kāju, izvirzot komandu vadībā ar 2-0. Spēle beidzās ar rezultātu 3-0. Viņš guva vārtus arī Čempionu Līgas pusfinālu pirmajā spēlē pret Inter San Siro stadionā, kurā komanda zaudēja ar 1-3.

Pēdējās trijās līgas spēlēs Pedro atkal guva vārtus, palīdzot katalāņu klubam uzvarēt Tenerifes komandu - atkal 4-1, viņš guva uzvaras vārtus pret Sevilla FC - 3-2 un pret Valladolid (4-0). Viņš pabeidza 2009./2010. gada sezonu ar 53 spēlēm visos turnīros kopumā, 31 pamatsastāvā, un 23 vārtiem. Pēc sezonas, 9. jūnijā, viņš parakstīja jaunu piecu gadu līgumu ar Barselonas komandu.

## Karjera izlasē

2010. gada 20. maijā Pedro tika iekļauts Visentes del Boskes Spānijas izlases sastāvā 2010. gada Pasaules kausam futbolā 29. maijā viņš debitēja izlasē, ar 3-2 draudzības spēlē pārspējot Saūda Arābiju. Savo otro spēli viņš aizvadīja neilgi pēc tam, nākot laukumā 58. minūtē draudzības spēlē pret Dienvidkoreju, kurā komanda uzvarēja ar 1-0.

2010. gada 8. jūnijā pēdējā pārbaudes spēlē pirms Pasaules kausa futbolā pret Poliju Pedro guva savus pirmos vārtus izlases labā, kā arī rezultatīvi piespēlēja Fernando Torresa vārtu guvumā. Komanda uzvarēja ar 6-0. Pedro piedalījās visās pārbaudes spēlēs pirms Pasaules kausa. Pasaules kausa laikā viņš laukumā devās piecās spēlēs (trijās nāca laukumā uz maiņu pašās spēles beigās): 7. jūlijā pusfinālā pret Vāciju viņš devās laukumā pamatsastāvā Fernando Torresa vietā, kurš bija diezgan vāji aizvadījis pirmās spēles. Spēles 82. minūtē, kad Spānija bija vadībā ar 1-0, viņš pats nesekmīgi mēģināja gūt vārtus, nevis iedot piespēli brīvajam un nepiesegtajam Torresam, bet kopumā maču viņš aizvadīja labi. Neskatoties uz šo kļūdu, treneris ļāva viņam sākt fināla spēli pamatsastāvā, kurā Spānija uzvarēja un izcīnīja savu pirmo pasaules čempionu titulu. Šajā spēlē Pedro tika nomainīts pēc stundas, kad laukumā devās Hesuss Navass. Kopš 2010. gada 11. jūlija Pedro ir piedalījies 58 izlases spēlēs, kā arī guvis 17 vārtus tās labā.

## Klubu statistika
Uz 2010. gada 17. maiju.

## Apbalvojumi
### Barcelona
* **[[La Liga|Spānijas Līga]]: (2)** 2008—09, 2009—10, 2010—11
* **[[Copa del Rey|Spānijas kauss]]: (1)** 2008—09
* **[[Spānijas Superkauss]]: (1)** 2009
* **[[UEFA Čempionu Līga]]: (1)** 2008—09
* **[[UEFA Superkauss]]: (1)** 2009
* **[[FIFA Pasaules klubu kauss]]: (1)** 2009

### Spānija
* **[[FIFA Pasaules kauss]]: (1)** 2010

## Atsauces

## Ārējās saites